ירון אילן

ירון אילן (נולד ב-31 באוגוסט 1969) הוא שדרן רדיו ומנחה טלוויזיה ישראלי.

ביוגרפיה
אילן נולד וגדל בירושלים. כשהיה בן 12 אביו עזב את הבית ועבר להתגורר בגרמניה.

בשנת 1997 נחשף אילן לתודעה הציבורית כאשר הנחה את התוכנית "ריח מנטה", אותה הגיש עד שנת 2006. 

בשנת 2009 הצטרף אילן לערוץ 10 והגיש את תוכנית המוזיקה "מנטה ב-10". 

בשנים 2009–2010 הנחה אילן בערוץ 24 את התוכנית "שמח עם ירון אילן", בשנת 2013 שבה התוכנית לעונה חדשה בערוץ 24. 

בשנים 2009–2011 הנחה אילן את "האולפן השקוף" של ערוץ 24.

בשנת 2010 הגיש אילן את התוכנית "בבית של" בה הוא ראיין זמרים ים תיכוניים בביתם. 

בשנים 2010–2011 הנחה אילן את התוכנית "מעריץ מספר 1", בה הוא הפגיש בין מעריצים, והזמרים אותם הם מעריצים. 

ב-2011 הנחה אילן את תוכנית המוזיקה "צועדים לחופה". במהלך אותה שנה, הנחה אילן את התוכנית "כתר המזרח" בערוץ 24. 

החל מ-2011 שימש אילן כשופט בארבע העונות של תוכנית המציאות "אייל גולן קורא לך". 

בשנת 2012 הנחה אילן את התוכנית "מנטה ב-24" ואת "מנטה" המשודרת ברדיו ירושלים. במהלך אותה שנה, הנחה את תוכנית המוזיקה "תכל'ס" בערוץ 24. 

משנת 2012 מגיש את התוכנית "שישי שמח עם ירון אילן", המשודרת מדי יום שישי בערוץ 24.

אילן אב לשניים מנישואיו הראשונים. מ-2020 הוא בזוגיות עם אתי כהן ומגדל יחד איתה את שלישיית ילדיה האוטיסטים מנישואיה הראשונים.

קישורים חיצוניים

הערות שוליים

מנחי טלוויזיה ישראלים
הערוץ הראשון: שדרנים ומנחים
שדרני רדיו ישראלים
מוזיקה מזרחית
סגל רדיו ירושלים
שופטי תוכניות מציאות ישראלים
ישראלים שנולדו ב-1969